Nouch a poar vageebliche Vasuach is s schliasslich na Hond voi Pongauer Oipmvareismidgliedan 1875 glunga d' Klomm zan daschliassn. Im Lauf vo da Orwat is eana owa decht as Gejd ausgonga und se hom se on an Firscht Johann II vo und zua Liachtnstoa gwondt, der wous im naachandn Grossoul a Jogdwirtschoft betriem houd. Mid na Spendn vo 600 Guidn houd d' Daschliassung 1876 voiendet wern kenna. Seither hoasst d' Klomm „Liachtnstoaklomm“.